Bergtattfestivalen

Bergtattfestivalen er en norsk musikk-, kultur- og naturfestival som ble arrangert første gang i 2019 på Ekservollen i Luster, Vestland. Festivalen arrangeres i de første dagene i juli hvert år.

Festivalen varer i tre dager, fra torsdag til lørdag, og har i tillegg til konsertprogram et eget kultur- og underholdningsprogram. Det er også et anbefalt turprogram man kan benytte seg av på dagtid for gåturer i dal og fjell i forskjellige vanskelighetsgrader. Sommeren 2019 ble Bergtattfestivalen testet som et lukket pilotprosjekt, og fikk så god mottakelse at den første offisielle utgaven ble lansert for allmennheten september samme år, hvorpå den ble utsolgt på ett sekund . 

I 2020 og 2021 ble festivalen avlyst grunnet Koronapandemien. I denne perioden arrangerte festivalen minikonserter i Oslo som tilfredstilte kravene fra myndighetene, slik at de kunne opprettholde egen aktivitet og bidra til det samme for publikum, utelivsbransjen og artister. Senere har dette blitt til Bergtatt Sessions, et minikonsertkonsept som fremmer spennende artister på forskjellige utesteder rundt om i Oslo. 

I mai 2023 ble Bergtattfestivalen kåret til landets 4. beste festival av musikk- og kulturmagasinet Natt&Dag . Samme måned ble de også nominert til prisene "Årets nykommer" og "Årets øyeblikk" i forbindelse med Arrangørprisen 2023, en pris i regi av bransjeorganisasjonen Norske Kulturarrangører .

Fasiliteter 
Festivalen opererer med fem scener - Bergtattscenen (hovedscene) ved Lustrafjordens bredd, Soloscenen, en kulturscene med eget underholdningsprogram og minikonserter, Bergheim, en nattklubb i et 100 år gammelt fjøs, Teltet, en nattklubb i et telt og Bergescenen, en scene med utsikt over Lustrafjorden som ligger i en skråning 360 moh. på en hytteterrasse på Berge gård. 

Festivalområdet og hovedscenen ligger på Ekservollen, en liten plass ved vannkanten i tettstedet Luster. I tillegg brukes campingplassen Dalsøren Camping som overnattingsplass for deltakerne.

I august 2023 flyttet festivalen seg midlertidig til Oslo for å arrangere "mikrofestival" på Grünerløkka, med scener på Dapper og Parkteatret.

Historikk 

Rosa = Avlyste arrangementer

Gul = Sessions, minikonserter utenfor Luster

Referanser 

Festivaler i Norge
Musikkfestivaler i Vestland
Etableringer i 2019
Kultur i Luster